text: اس موقعے پر مہمان خصوصی کے طور پر تقریر کرتے ہوئے جناب راج ناتھ سنگھ نے نوجوانوں سے ملک کے انتظامی اور سیاسی نظام میں سرگرمی سے حصہ لینے کی درخواست کی۔ ہندوستان ثقافت اور ادب کا ضامن ہے، اس سلسلے میں اظہار خیال کرتے ہوئے وزیر داخلہ نے نوجوانوں سے کہا کہ ملک کی تعمیر میں وہ اپنے علم کو بروئے کار لا سکتے ہیں۔ انہوں نے مزید کہا کہ تعلیمی اداروں کو صرف اکیڈمک تعلیم ہی نہیں بلکہ طالب علموں کو علم کی قدر اور اخلاقیات کا بھی درس دینا چاہیے، تاکہ ان کے کیریکٹر کو بہتر بنایا جا سکے۔